PromFest
PromFest (lühend nimest Pärnu Rahvusvaheline Ooperimuusika Festival) on Pärnus toimuv rahvusvaheline ooperimuusika festival. Festival toimub alates 2005. aastast igal paaritul aastal ja selle kunstiline juht on Erki Pehk. Festivali korraldab MTÜ PromFest. Peamised koostööpartnerid on Endla Teater, Pärnu Linnaorkester, Pärnu Kontserdimaja, Ammende Villa. Festivali peamised sündmused on Klaudia Taevi nimeline noorte ooperilauljate konkurss ning spetsiaalselt festivali jaoks produtseeritud ooperilavastused, paljud neist on valminud rahvusvahelises koostöös Kaunase Riikliku Muusikateatriga (2011, 2013, 2017, 2019, 2021, 2023), aga ka Vanemuise teatriga (2015).